**AJÁNLATTÉTELI FELHÍVÁS**

**a Kormányhivatalok „GINOP 5.1.1-15 Út a munkaerőpiacra” és a „GINOP 5.2.1-14 Ifjúsági Garancia” elnevezésű kiemelt projektek célcsoportjainak hatósági képzését végző, hatósági képzési tevékenység folytatására jogosult képző intézmények jegyzékének összeállításához.**

**A Győr-Moson-Sopron Megyei Kormányhivatal**

**„GINOP 5.1.1-15 Út a munkaerőpiacra” és a „GINOP 5.2.1-14 Ifjúsági Garancia”**

**című kiemelt projektjeinek**

**AJÁNLATTÉTELI FELHÍVÁSA**

**Magyarország területén hatósági képzés megkezdésére és folytatására jogosult képzést folytató intézmények jegyzékének összeállításához.**

Támogatható képzések köre: "C" kategória - Tehergépkocsi – vezető és "C+E" kategória - (C kategóriába sorolt gépkocsiból és nehéz pótkocsiból álló járműszerelvény) és Gépjárművezetői Képesítési Igazolvány - Tehergépkocsi-vezetői alapképzés és Felkészítés a teherszállítás során alkalmazott infokommunikációs eszközök használatára és Gyakorlati felkészítés nyergesvontató vezetésére.

**Jelen ajánlattételi felhívás során a „GINOP 5.1.1-15” és a „GINOP 5.2.1-14” projektekben (továbbiakban: Projekt) a Győr-Moson-Sopron Megyei Kormányhivatallal (továbbiakban: Kormányhivatal) együttműködő cégeknél, vállalatoknál nagyobb létszámú bővítésben érintettek számára szervezett hatósági képzés lefolytatására lehet ajánlatot benyújtani.**

1. **Ajánlattevők köre, vonatkozó jogszabályok**

**1.1 Ajánlattevők köre:**

**Jelen ajánlattételi kiírásra azon képző intézmények jelentkezhetnek, melyek a 24/2005. (IV.21.) GKM rendelet szerinti a közúti járművezetők képzésére vonatkozóan engedéllyel rendelkeznek, a közúti járművezetői képzés elméleti részét elsősorban e-learning képzési formában valósítják meg valamint** **a képzések lefolytatására - korábbi megrendelőik által kiadott - referenciákkal rendelkeznek.** Az ajánlattevő intézmények ajánlataik benyújtása és azok kedvező elbírálása után nyertes intézményként képzési programjaikkal a szolgáltatói kör tagjai lesznek. A Képző Intézménynek alkalmasnak kell lennie arra és vállalnia kell, hogy egy időben akár több képzést is lebonyolít.

**1.2 Vonatkozó főbb jogszabályok:**

- 24/2005. (IV. 21.) GKM rendelet a közúti járművezetők és a közúti közlekedési szakemberek képzésének és vizsgáztatásának részletes szabályairól

- a Nemzeti Foglalkoztatási Alap képzési alaprészéből nyújtható szakképzési célú támogatások szabályairól szóló 24/2012. (VIII.15.) NGM rendelet

- a szakképzési hozzájárulásról és a képzés fejlesztésének támogatásáról szóló 2011. évi CLV. törvény

- az államháztartásról szóló 2011. évi CXCV. törvény (továbbiakban: Áht.)

- az általános forgalmi adóról szóló 2007. évi CXXVII. törvény

- a számvitelről szóló 2000. évi C. törvény

- a Polgári Törvénykönyvről szóló 2013. évi V. törvény

- a közpénzekből nyújtott támogatások átláthatóságáról szóló 2007. évi CLXXXI. törvény

- az államháztartásról szóló törvény végrehajtásáról szóló 368/2011. (XII. 31.) Kormányrendelet (továbbiakban: Ávr.)

- a Munkaerőpiaci Alap képzési alaprészéből felnőttképzési célra nyújtható támogatások részletes szabályairól szóló 15/2007. (IV. 13.) SZMM rendelet

- a foglalkoztatás elősegítéséről és a munkanélküliek ellátásról szóló 1991. évi IV. törvény (Flt.)

- a Foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról szóló 6/1996. (VII.16.) MüM rendelet

1. **A képzések indításának időtartama**

Az ajánlattételi felhívás a 2015. december 18. – 2016. december 31. között indítandó képzésekre vonatkozik.

1. **Rendelkezésre álló forrás, elszámolható/nem elszámolható költségek**

**3.1 A támogatás forrása:**

„GINOP 5.1.1-15 Út a munkaerőpiacra” és a „GINOP 5.2.1-14 Ifjúsági Garancia” kiemelt projektek

**3.2 A Képző Intézmény elszámolható költségei:**

* A képzés megvalósításának díja.
* A képzéssel kapcsolatos tananyagok (tankönyv, munkafüzet és egyéb tananyag), munkaruhák, védőfelszerelések.
* Alkalmassági vizsgálat részköltségei (2. csoportú orvosi alkalmassági vizsgálat, vezetéstechnikai szimulátoros szűrés, PÁV III. vizsgálat).
* A vizsgáztatás teljes költsége.

**3.4. Nem elszámolható költségek:**

* Az előzetes tudásszint-szintfelmérés költsége.
1. **Az ajánlat benyújtásának feltételei**

Az ajánlattételi felhívásra csak olyan képző intézmény nyújthat be ajánlatot, amely az alábbiaknak megfelel:

1. A 24/2005. (IV. 21.) GKM rendelet alapján a közúti járművezetők és a közúti közlekedési szakemberek képzésére engedéllyel rendelkező képzőszervek névjegyzékben szereplő képzőszerv.
2. Engedélyezett képzés esetén kizárólag az az engedélyezett képzés fogadható el, amely az óraszám, létszám, cél, és célcsoport tekintetében megfelelő az ajánlat tárgyát képező képzés megvalósítására.
3. Az ajánlattételi felhívás 1. sz. mellékletében rögzített képzés minden részére (a, b, c, d, e) vonatkozóan nyújtott be ajánlatot. A Képző Intézmény csak arra a képzésre vonatkozóan nyújthat be ajánlatot, melyet biztonsággal képes megszervezni, lebonyolítani.
4. Vállalja, hogy a hatósági képzésre vonatkozó jogosultságát, képzési engedélyét a képzés teljes időtartama alatt biztosítja.
5. Vállalja, hogy az ajánlata alapján a tervezett helyszínen (az 5. pont területi korlátozása alapján) valamennyi, a Kormányhivatal által „jogosult célcsoporttagnak” minősített személynek megszervezi, biztosítja, lebonyolítja az alkalmassági vizsgálatot (előzetes tudásszint-felmérés; 2. csoportú orvosi alkalmassági vizsgálat; vezetéstechnikai szimulátoros teszt; PÁV III. kategóriájú alkalmassági vizsgálat). Az alkalmassági vizsgálat eredményét rangsorolja és a „Tájékoztatás szintfelmérésről, alkalmassági vizsgálatról” adatlap kitöltésével nyilatkozik az általa képzésbe vonható jelentkezőkről.

A Kormányhivatal a képzésben részt venni szándékozó kérelmének megfelelőségét, és a Képző Intézmény által dokumentált szintfelmérő eredményét, valamint javaslatát figyelembe véve dönt arról, hogy mely jogosult célcsoporttag veheti igénybe a képzést.

1. Vállalja, hogy azoknak a személyeknek, akik a Kormányhivatal részéről pozitív döntésben részesültek, megszervezi a képzést (biztosítja az elméleti és gyakorlati órákhoz az oktatókat, szakoktatókat és a helyszínt, a szükséges eszközöket és felszereléseket).
2. Vállalja, hogy a képzés megvalósítása során gondoskodik a hatósági vizsgákra történő jelentkezésről, a vizsga megszervezéséről, lebonyolításáról, biztosítja a résztvevők számára a vizsga lehetőségét, továbbá a sikertelenül vizsgázók számára további vizsgaalkalmat biztosít, szervez. Ezen ismételt vizsgák költsége már a képzésben résztvevőt terheli.
3. Vállalja - egyeztetést követően -, hogy a képzés tervezett induló óraszámát, létszámát, intenzitását, képzési formáját úgy alakítja, hogy az a célcsoport képzési céljának elérése érdekében a legmegfelelőbb legyen.
4. Az elméleti képzést elsősorban e-learning formában kell megvalósítani.
5. Vállalja a megadott megyében bármely településen tartandó képzés lebonyolítását is, amennyiben a Kormányhivatal erre felkéri.
6. Vállalja, hogy a Kormányhivatal által meghatározott intenzitású képzést megvalósítja.
7. Vállalja, hogy a csoportos tájékoztatás, az előzetes tudásszint-felmérés és az alkalmassági vizsgálatok, valamint a képzések lebonyolításának idejére biztosít saját tulajdonban lévő, bérelt, vagy más módon használatban lévő oktatásra alkalmas épületet, vagy épületrészt a képzés helyszínén.
8. Rendelkezik Győr-Moson-Sopronmegyében bejegyzett székhellyel, telephellyel, fiókteleppel vagy bérleménnyel, ahol a képzés(eke)t meg kívánja valósítani.
9. Az adott megyében ügyfélszolgálatot működtet a szintfelmérés megszervezésétől a projekt lezárásáig. Az ügyfélszolgálat rendelkezik telefon és interneten való elérhetőséggel (e-mail címmel), biztosítja a képzés iránt érdeklődők és a képzésben résztvevők számára a telefonon, elektronikus úton történő elérés lehetőségét. Az ügyféllel egyeztetett időpontban és helyszínen szükség esetén biztosítja a személyes találkozás lehetőségét.
10. Képzési ajánlatai nem haladják meg a 6/1996. (VII.16.) MüM rendelet 3.§-a (2) bekezdésének f) pontja szerinti, a Nemzetgazdasági Minisztérium által hivatalos formában közzétett – az ajánlattétel beadásának napján érvényes - költségnormák kereteit.
11. A képzés szervezésével kapcsolatos egyéb díjat a képzésben résztvevőktől nem kér.
12. A képzés indítását a Kormányhivatal által meghatározott minimum létszám (10 fő) megléte esetén – a vizsgaidőpontok figyelembe vételével – az év bármely szakában vállalja.
13. Vállalja, hogy a Kormányhivatallal együttműködési keretmegállapodást köt.
14. Vállalja, hogy a képzésben résztvevővel a Fktv. 13.§-ában szereplő követelményeket is tartalmazó felnőttképzési szerződést köt.
15. Megfelel a rendezett munkaügyi kapcsolatokról szóló jogszabályokban foglalt feltételeknek.
16. Nem áll csődeljárás, felszámolási eljárás vagy végelszámolás alatt, és nincs esedékessé vált és még meg nem fizetett adótartozása - ide nem értve a helyi adókat -, valamint járulék-, illeték- vagy vámtartozása.
17. Vállalja, hogy az alkalmassági vizsgálat rész- és összesített eredményét minden esetben dokumentálja, és a képzés során keletkezett összes dokumentációt megőrzi (Ávr.101.§).
18. Vállalja, hogy a képzést alvállalkozó bevonása nélkül valósítja meg. (A számlát adó oktató, szakoktató nem számít alvállalkozónak.). A képzést kiegészítő tevékenység/szolgáltatás/alkalmassági vizsgálat igénybevételére, biztosítására vonatkozóan vonhat be külső partnert, szolgáltatót.
19. A képzés megvalósításában együttműködő külső partnerrel (pl. megbízási szerződéses oktató, terembérlet stb.) kötött együttműködési szerződés/előszerződés vagy szándéknyilatkozat aláírási címpéldánynak megfelelő cégszerűen hitelesített másolatát csatolja. Az együttműködő partnerek tevékenységéért a Képző Intézmény vállal felelősséget, mulasztásukból, nem szerződésszerű teljesítéséből adódó jogkövetkezmény a Képző Intézményt terheli.
20. Az ajánlattételi, illetve a lebonyolítási időszak alatt nem tanúsít a képzésben résztvevők vagy részt venni szándékozók megtévesztésére alkalmas magatartást.
21. Vállalja, hogy a képzés indulását követő – az együttműködési keretmegállapodásban foglaltak szerinti - rögzítési és adatszolgáltatási kötelezettségeinek eleget tesz.

**Nem érvényes az ajánlata annak a Képző Intézménynek, amely nem felel meg a fent leírtaknak.**

1. **A képzések megvalósításának helyszíne**

Jelen ajánlattételi felhívás keretében a képzéseknek

1. Győr-Moson-Sopron megyében

kell megvalósulniuk.

1. **Az ajánlat benyújtásának módja, helye és határideje**

**Az ajánlatok benyújtásának határideje: 2015. december 14. 10:00.**

A Kormányhivatal az ajánlatot az alábbi esetben tekinti határidőn belül benyújtottnak:

1. postai kézbesítés esetén az ajánlattétel beérkezésére, kézhezvételére az ajánlattételi határidőig sor kerül,
2. személyes átadás esetén az ajánlattételi határidő lejártáig sor kerül az ajánlatok átvételére.

**Az ajánlattétel benyújtásának formai követelményei:**

* Az ajánlatokat csak az ajánlattételi felhívás 2. és 3. számú mellékletét képező – szövegszerkesztővel kitöltött - Ajánlattételi adatlapokonlehet benyújtani. Az ajánlattételi adatlapokat és a csatolt mellékleteket CD-n – elektronikus formában – is rögzíteni kell.
* Az ajánlattétel két részből áll: „**Intézményi adatlap a képzést folytató intézményről”** és **„Adatlap a képzési programról”**. Az intézményi adatlapot és mellékleteit 2 példányban (1 eredeti és 1 másolat),valamint a képzési programra vonatkozó adatlapot és mellékleteit szintén 2 példányban (1 eredeti és 1 másolat) – külön-külön fűzve, oldalszámozva, minden oldalát szignózva, tartalomjegyzékkel ellátva, cégszerűen aláírva – kell eljuttatni a Kormányhivatalhoz. Az 1. számú melléklet szerinti rész-képzéseket (a,b,c,d,e) egy képzési programként kell kezelni, tehát az 5. pont szerinti területi korlátozás alapján jelen pályázatra egy ajánlat nyújtható be (Győr-Moson-Sopron megyére vonatkozóan).
* Az ajánlatot tartalmazó borítékon fel kell tüntetni az ajánlattevő nevét, címét és az ajánlattételi felhívás címét és kódszámát: **„GINOP 5.1.1-15 Út a munkaerőpiacra” és „GINOP 5.2.1-14 Ifjúsági Garancia” kiemelt projektek**
* A benyújtott **ajánlat előlapján** szintén kérjük feltüntetni az ajánlattevő nevét, címét.

### Postai úton történő benyújtás esetén:

Cím: Győr-Moson-SopronMegyei Kormányhivatal Foglalkoztatási Főosztály

9021 Győr, Jókai utca 12.

### Személyes vagy futárszolgálat közreműködésével történő csomag-benyújtás esetén:

Cím: Győr-Moson-SopronMegyei Kormányhivatal Foglalkoztatási Főosztály

9021 Győr, Jókai utca 12. II. emelet 202. szoba-Titkárság

A részletes ajánlattételi felhívás (ajánlattételi adatlap és mellékletek) letölthető a <http://gyor-moson-sopron.munka.hu> oldalról.

1. **Hiánypótlás**

7.1 A Kormányhivatal hiánypótlásra egy alkalommal biztosít lehetőséget, amely benyújtására - a hiánypótlási kiértesítő levél kézhezvételét követően - 3 munkanap áll az ajánlattevő rendelkezésére.

7.2 Nem lehetséges a hiánypótlás és ezáltal az ajánlat érvénytelen, ha:

1. az ajánlat a beadási határidőig nem érkezik be,
2. az ajánlat paraméterei (óraszáma, létszáma) nem felelnek meg az ajánlattételi felhívásban meghatározott feltételeknek, illetve amely nem az ajánlattételi felhívásban közzétett képzés lebonyolításáról szól,
3. az ajánlatban szereplő képzési program folytatására a 24/2005. (IV. 21.) GKM rendelet alapján nem jogosult,
4. az ajánlattevő képzési ajánlata meghaladja a 6/1996. (VII.16.) MüM rendelet 3. §-a (2) bekezdésének f) pontja szerinti, a Nemzetgazdasági Minisztérium hivatalos lapjában közzétett– az ajánlattétel beadásának napján érvényes - költségnormák kereteit.
5. a képzési költsége aránytalanul alacsony,
6. nem adta be az Ajánlattételi felhívás 3. számú melléklete 3)., 4)., 5). és 6). pontjaiban szereplő költségkalkulációt,
7. a költségkalkuláció nem nyilvánvaló számítási hibát tartalmaz (nyilvánvaló számítási hiba az a hiba, amely valamely matematikai művelet elvégzéséből – szorzás, osztás, összeadás, kivonás - adódik, és amely a számítás megfelelő elvégzésével korrigálható úgy, hogy az egy főre eső képzési költséget, az összesített fajlagos költséget az eredetileg beadott ajánlathoz képest nem változtatja meg),
8. a hiánypótlást nem a hiánypótlási felhívásban foglaltaknak megfelelően végezte.
9. **Kiválasztási kritériumok, az ajánlatok értékelése:**

8.1 A meghirdetett képzésekre beérkező valamennyi ajánlatot vizsgálat alá kell vonni.

A vizsgálati folyamat az alábbi lépésekből áll:

1. az ajánlattétel formai követelményeknek való megfelelésének vizsgálata (szükség esetén hiánypótlási felhívás),
2. az ajánlattétel tartalmi, támogathatósági vizsgálata, (jogszabályi és az ajánlattételi felhívásban meghatározott követelményeknek való megfelelés, az ajánlattételi felhívásban és a 2. és 3. számú mellékleteiben meghatározott kötelező és egyéb mellékletek), melyről jegyzőkönyv készül,
3. bírálat (következő tartalmi követelmények vizsgálata:
	* + 1. az intézmény személyi és tárgyi feltételei,
			2. az oktatók, szakoktatók rendelkezésre állása,
			3. az elméleti és a gyakorlati képzés feltételeinek rendelkezésre állása;
			4. referenciák a konkrét képzéssel kapcsolatban,
			5. a Képző Intézmény működése, tevékenysége,
			6. pénzügyi ajánlat megfelelősségének vizsgálata, a képzési ajánlat fajlagos költségmutatói),
4. döntés,
5. értesítés.

**Az ajánlatban valótlan adatok, információk közlése megtévesztésnek minősül, amely az ajánlattevőt automatikusan kizárja a bírálatból.**

**Felhívjuk a Képző Intézmények figyelmét, hogy a szolgáltatói körbe való bekerülés a Kormányhivatal részéről nem jelent konkrét kötelezettségvállalást, annak feltétele a két fél közötti együttműködési keretmegállapodás megkötése.**

**Az ajánlatok elfogadásáról a Kormányhivatal előértékelést végez, majd az Értékelő Bizottság értékel. A döntésről a Kormányhivatal írásban értesítést küld.**

* 1. A Kormányhivatal érvénytelennek tekinti az ajánlatot és ezáltal az nem is kerül értékelésre:
1. ha nem felel meg hiánypótlás után sem az előírt feltételeknek,
2. ha az ajánlat hiánypótlása a hiánypótlási felhívásban kitűzött határidőig nem érkezik be a Kormányhivatalhoz,
3. ha a 7.2. pont alapján az ajánlat nem is hiánypótolható.

8.3 A Képző Intézmények formai és tartalmi szempontból megfelelő képzési ajánlatainak támogatásáról az Értékelő Bizottság értékelése alapján a Kormánymegbízott dönt. A döntés ellen jogorvoslatnak nincs helye. A döntést megalapozó szakmai bírálatot az ajánlattevő arra jogosult képviselője a döntésről szóló értesítés kézhezvételétől számított 5 munkanapon belül a Kormányhivatal székhelyén személyesen megtekintheti.

1. **Adminisztratív információk:**

Az ajánlatok elkészítésével összefüggő – **kizárólag írásban feltett, elektronikus úton a** gyormk@lab.hu **e-mail címre megküldött** – kérdésekre a Kormányhivatal **írásban ad** felvilágosítást. A feltett kérdésekre a Kormányhivatal **folyamatosan**, legkésőbb az ajánlattételi határidő lejárata előtt 3 munkanappal **írásban elektronikus úton megküldött levélben** választ ad.

Győr, 2015. november 27.

Győr-Moson-Sopron Megyei Kormányhivatal

***Mellékletek:***

1. Az ajánlattételi felhívás tárgyát képező képzési programok jegyzéke
2. Intézményi ajánlattételi adatlap és mellékletei
3. Képzési ajánlattételi adatlap
4. Együttműködési keretmegállapodás tervezete
5. Bírálati, értékelési szempontrendszer